સેબીએ કોર્ટમાં એવી રજૂઆત કરી છે કે સહારા સિંગલ ઇકૉનૉમિક સંસ્થા છે અને કોઈ પણ કંપની જ્યારે ખોટ કરે કે નુકસાન કરે ત્યારે તેની સાથેની કંપનીઓ તેના માટે જવાબદાર બને છે અને તેણે બધું ભરપાઈ કરવાનું રહે છે. જોકે તદ્દન અણધારી રીતે સુપ્રીમ કોર્ટે સેબીની આ વાતને નકારી કાઢી હતી. સુપ્રીમ કોર્ટે કહ્યું હતું કે સહારાની બીજી કંપનીઓએ આવી કોઈ બાંયધરી આપેલી નથી. જજ રાધાકૃષ્ણને આ પ્રકારનું નિવેદન કર્યું હતું, જ્યારે જસ્ટિસ ખેહરે સેબીના વકીલને પણ તેમની દલીલોમાં રોક્યા હતા. સહારા ગ્રુપની કંપનીઓ અલગ કંપનીઓ છે. કયા આધારે અમે તમારી સાથે સંમત થઈએ? અમે કેવી રીતે તેમની મિલકતો લઈએ? સેબીના વકીલ પાસે તેનો કોઈ ઉત્તર નહોતો. પછી તમારે આ બાબતે સામી દલીલ કરવી જોઈએ.